Belgiumban az időmérő edzésen a 12. időt érte el. A versenyen a rajtot követően feljött a 9. helyre, majd a 6. körben megelőzte Massát, ezzel a 8. helyen haladt. A 36. körben megelőzte Kimi Räikkönent, majd üldözőbe vette Massát. A 40. körben el is ment a brazil pilóta mellett, egy körrel később Sergio Pérezt is megelőzte. A 42. körben Vettel jobb hátsó defektet kapott az Eau Rouge után, ezzel feljött a 4. helyre Kvjat, ahol be is fejezte a versenyt. Monzában az időmérő edzésen a 14. időt érte el, de összesen 35 rajthelyes büntetést kapott, miután a hetedik motort és a hatodik turbófeltöltőt, valamint új sebességváltót szereltek be az autójába. A többi pilóta büntetése miatt végül a 18. rajtkockából rajtolhatott el a futamon. A versenyt az utolsó pontszerző 10. helyen fejezte be 1 kör hátrányban. Szingapúrban a kvalifikáción a 4. legjobb időt érte el. A 12. körben kijött új gumikért a boxba. A két Mercedes megelőzte a bokszkiállások során Kvjatot. Bejött a biztonsági autó, a hármas kanyarban Massa és Hülkenberg balesete miatt, amivel Kvjat sokat vesztett. Végül a 6. helyen fejezte be a versenyt. Japánban az autóját újjá kellett építeni az időmérő edzésen követően, ezért csak a boxutcából rajtolhatott balesettét követően. A futamon a 23. körben fékgondjai voltak elöl, a 11-es kanyarnál, majd 2 körrel később szélesre vette a pályát a 13-as kanyarban. Az 50. körben kört kapott Raikkönentől, ment mögötte, majd amikor a finn elment a Sauber mellett, ő is így tett, végül a 13. helyen végzett. Oroszországban az időmérő edzésen a 11. helyett szerezte meg, majd a másnapi versenyen a rajtot követően előrébb került a 7. helyre, végül az 5. helyen intették le hazai futamán.